Държавен вестник, бр. 62, 2009 г., стр. 80

С Т Р .  80
Д Ъ Р Ж А В Е Н   В Е С Т Н И К
Б Р О Й  62
регистър, това обстоятелство се отразява от
банките и финансовите институции в информа-
ционната система на регистъра. Информация-
та за наличие на оспорване, както и за влязло в
сила съдебно решение по спора,  се подава от
банките и финансовите институции в срока и по
реда на чл. 10, ал. 2.
(5) Банката или финансовата институция
не събира такса за разглеждане на заявлени-
ето по ал. 1.
Г л а в а  п е т а
КОНТРОЛ, МЕРКИ И САНКЦИИ
Чл. 25. (1) Българската народна банка осъ-
ществява контрол за спазване на условията и
реда за подаване и ползване на информация
от Централния кредитен регистър, за кориги-
ране на неточно предоставена информация и
за изпълнение на техническите и софтуерни-
те изисквания.
(2) Българската народна банка може да дава
препоръки на банките и финансовите институ-
ции за подобряване на отчетността по тази на-
редба, да изисква сведения или документи във
връзка с подаваната информация към Централ-
ния кредитен регистър, както и да извършва
проверки на място.
(3) Банките и финансовите институции пре-
доставят измененията и допълненията на пра-
вилата по чл. 6, ал. 1, т. 2  в 10-дневен срок от
датата на тяхното приемане.
Чл. 26. Ако банка или финансова институ-
ция не е подала в срок по чл. 10, ал. 3 месечна
информация към Централния кредитен регис-
тър или подава информация, която не отговаря
на изискванията по тази наредба, БНБ може да
преустанови достъпа є до Централния креди-
тен регистър за извършване на справки за кре-
дитна задлъжнялост на клиентите до подаване
на съответната информация.
Чл. 27. При установяване на нарушения на
тази наредба на банките и финансовите инсти-
туции се налагат предвидените  в ЗКИ мерки и
санкции.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. “Клиент” е всяко физическо или юриди-
ческо лице, без банка, което е или желае да
стане страна по правоотношение с банка или
финансова институция във връзка с получава-
не на кредит.
2. “Кредит” е всяко вземане от или поемане
на задължение към едно лице, което е резултат
от предоставяне на паричен заем от всякакъв
вид, включително акцептен кредит, финансов
лизинг, предоставяне на кредитно улеснение
независимо от неговата форма, сконтиране на
менителница, запис на заповед или чек, мени-
телнично поръчителство (авал), поръчителст-
во, издаване на банкова гаранция или предоста-
вяне на друго обезпечение, придобито вземане
чрез цесия, встъпване в дълг или поемане на
дълг, прехвърляне на менителница, запис на
заповед или чек чрез джиро, овърдрафт, други
вземания и поети ангажименти независимо от
използвания инструмент.
3. “Кредитна задлъжнялост” е задлъжнялост-
та на едно физическо или юридическо лице към
всички банки и финансови институции по сми-
съла на тази наредба.
4. “Синдикиран кредит” е кредит, разрешен
заедно от две или повече банки, от две или по-
вече финансови институции или от банки и
финансови институции.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Тази наредба се издава на основание чл. 56,
ал. 4 и § 13 от Закона за кредитните институции,
приета e с Решение № 88 от 16 юли 2009 г. на
Управителния съвет на Българската народна
банка и влиза в сила от 1 октомври 2009 г.
§ 3. Банките, включени в информационната
система на Централния кредитен регистър до
влизането в сила на тази наредба, запазват пра-
вата си и не подават заявление за включване по
реда на чл. 6. Те предоставят актуализирани
вътрешни правила по чл. 6, ал. 1, т. 2 в срок до
два месеца от влизане на наредбата в сила.
§ 4. Дъщерните на банки финансови инс-
титуции с основна дейност по чл. 2, ал. 2, т. 6
и/или по чл. 3, ал. 1, т. 3 от Закона за кредит-
ните институции, които са получавали чрез
банката-майка информация от Централния
кредитен регистър до влизането на тази на-
редба в сила и които бъдат вписани в регистъ-
ра по Наредба № 26 на БНБ за финансовите
институции (ДВ, бр. 36 от 2009 г.), подават
заявление за включване в Централния креди-
тен регистър по реда на чл. 6 и 7 в срок до два
месеца от влизане на тази наредба в сила.
Достъпът до Централния кредитен регистър
на финансови институции по предходното из-
речение, които в срок до два месеца от влиза-
не на тази наредбата в сила не бъдат вписани
в регистъра по Наредба № 26 на БНБ за фи-
нансовите институции или не бъдат включе-
ни в Централния кредитен регистър, се пре-
установява.
§ 5. Тази наредба отменя Наредба № 22 на
БНБ от 1998 г. за Централен кредитен регистър
на банките (обн., ДВ, бр. 92 от 1998 г.; изм., бр. 29
от 2004 г.; изм. и доп., бр. 48 от 2006 г.; доп.,
бр. 84 от 2006 г.; изм. и доп., бр. 22 от 2007 г.).
§ 6. Подуправителят, ръководещ управление
“Банково” на Българската народна банка, из-
дава указания по прилагането на наредбата.
За управител: Д. Костов
9861